text: Det bliver lunt og solrigt de kommende dage
  18 april 2014 kl. 06.38
  Påskevejret byder på sol. Men på mandag kommer der muligvis regn om natten.
  Solmæssigt bliver det en god påske.
  I dag kommer der en del sol, men i perioder mere skyet med mulighed for enkelte byger nogle steder.
  I morgen bliver det tørt med en del sol og nogle steder op til 17 grader. Dog bliver det næppe lunere end 10 grader ved østvendte kyster.
  Også søndag vil solen skinne, og nogle steder i det vestlige jylland vil temperaturen komme op på 20 grader.
  På mandag vil der først på dagen komme noget sol, men i dagens løb bliver det mere skyet. Temperaturerne kommer til at ligge mellem 12 og 18 grader. Om natten er der mulighed for regn.
  Tirsdag kommer der noget sol, men der er også mulighed for enkelte byger.
  Onsdag, torsdag og fredag bliver det tørt og solrigt med ret uændrede temperaturer, meddeler DMI.
  